
Okresný súd Michalovce 25T/56/2026 7726010294 19. 06. 2026 JUDr. Peter Bodo ECLI:SK:OSMI:2026:7726010294.1
TRESTNÝ ROZKAZ V MENE SLOVENSKEJ REPUBLIKY Okresný súd Michalovce, samosudca JUDr. Peter Bodo vydáva podľa § 353 ods. 1 Tr. por. s poukazom na § 241 ods. 1 písm. j) Tr. por. dňa 19.6.2026 v Michalovciach rozhodol: obvinení l. A. B., nar. XX.XX.XXXX v C., trvale bytom D. XX, adresa na doručovanie písomností D. XX, 2. E. F., nar. XX.X.XXXX v C., trvale bytom D. XX,
uznávajú
sa za
v i n n ý ch,
že
ako zákonní zástupcovia maloletého C. B., nar. XX.X.XXXX, ku ktorému majú povinnosť dbať o jeho všestranný vývoj, sústavnú a dôslednú starostlivosť o jeho výchovu a výživu, vyplývajúcu z ustanovení Zákona o rodine, tieto svoje zákonné povinnosti vychovávať syna z nedbanlivosti zanedbávali najmä tým, že nezabezpečili, aby školu riadne navštevoval a umožnili mu tak viesť záhaľčivý život, v dôsledku čoho ako žiak Základnej školy, D. XX, G. C. v školskom roku 2024/2025 v období od 1.9.2024 do 30.6.2025 vymeškal mal. Miroslav 141 neospravedlnených vyučovacích hodín a ako žiak Základnej školy s materskou školou, B. XX, G. C., v školskom roku 2025/2026 v období od 1.9.2025 do 24.3.2026 mal. Miroslav vymeškal 86 neospravedlnených vyučovacích hodín, celkom tak vymeškal 227 neospravedlnených vyučovacích hodín, teda vzniklo reálne nebezpečenstvo, že sa dieťa odmietne vzdelávať a bude sa bezcieľne potulovať, teda - úmyselne vydali osobu mladšiu ako osemnásť rokov nebezpečenstvu spustnutia tým, že jej umožnili viesť záhaľčivý život a taký čin spáchali závažnejším spôsobom konania po dlhší čas, čím
spáchali
- prečin: ohrozovanie mravnej výchovy mládeže podľa § 211 ods. 1 písm. b/ Trestného zákona, ods. 3 písm. a/ Trestného zákona s poukazom na § 138 písm. b/ Trestného zákona, z a to sa o d s u d z u j ú obvinený A. B.
Podľa § 211 ods. 3 Trestného zákona s použitím § 36 písm. j/, l/ Trestného zákona, § 38 ods. 2 Trestného zákona, § 54 Trestného zákona v spojení s § 353 ods. 2 písm. e/, ods. 3 Trestného poriadku na trest povinnej práce vo výmere 160 (stošeťdesiat) hodín. Obvinená E. F. Podľa § 211 ods. 3 Trestného zákona s použitím § 36 písm. j/, l/ Trestného zákona, § 38 ods. 2 Trestného zákona, § 54 Trestného zákona v spojení s § 353 ods. 2 písm. e/, ods. 3 Trestného poriadku na trest povinnej práce vo výmere 160 (stošeťdesiat) hodín. Poučenie: Proti trestnému rozkazu môže podať odpor obvinený, osoby, ktoré sú oprávnené podať v jeho prospech odvolanie, ako aj prokurátor. Odpor sa podáva na súde, ktorý trestný rozkaz vydal, a to do 8 dní od jeho doručenia. Poškodený môže podať odpor proti výroku o náhrade škody, ktorým bola priznaná náhrada škody; ak poškodený podá odpor, trestný rozkaz sa ruší vo výroku o náhrade škody. Samosudca odkáže uznesením poškodeného na občianske súdne konanie, prípadne na konanie pred iným príslušným orgánom. Zúčastnená osoba podať odpor proti výroku, ktorým bolo uložené ochranné opatrenie; ak zúčastnená osoba podá odpor, prejedná samosudca návrh na uloženie ochranného opatrenia na verejnom zasadnutí. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom opatrení obsiahnutými v trestnom rozkaze. Ak je obvinený stíhaný pre trestný čin uvedený v § 211 Tr. poriadku, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v odseku 1. Späťvzatím súhlasu sa trestný rozkaz ruší a samosudca trestné stíhanie zastaví. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, trestný rozkaz sa prednesením obžaloby prokurátorom na hlavnom pojednávaní ruší. Ak sa v určenej lehote nepodá odpor, stane sa trestný rozkaz právoplatným a vykonateľným.

